**Telki Község Önkormányzata Képviselő-testületének .../.... (...) önkormányzati rendelete**

**Az idegenforgalmi adóról**

Telki Község Képviselő-testülete Magyarország Alaptörvénye 32. cikk (1) bekezdés a) és h) pontjaiban meghatározott feladatkörében eljárva, Magyarország helyi önkormányzatairól szóló 2011.évi CLXXXIX. törvény 13. § (1) 13. pontjában, a helyi adókról szóló 1990. évi C. törvény (továbbiakban: Htv.) 1. § (1) bekezdésében, a 4. §. c) valamint 5. § b) pontban kapott felhatalmazása alapján a következő rendeletet (a továbbiakban: rendelet) alkotja:

**A rendelet hatálya, általános rendelkezések**

**1. §**

(1) E rendelet hatálya Telki község közigazgatási területének egészére terjed ki.

(2) Az e rendeletben nem szabályozott kérdésekben az adózás rendjéről szóló 2017. évi CL. törvény (továbbiakban: Art.), a helyi adókról szóló 1990. évi C. törvény valamint a kapcsolódó anyagi és eljárásjogi szabályokban foglaltak az irányadóak.

**Az adó alapja**

**2. §**

Az adó alapja a megkezdett vendégéjszakák száma.

**Az adó mértéke**

**3. §**

Az adó mértéke: 550.-Ft/fő/vendégéjszaka.

**Adófizetésre vonatkozó rendelkezések**

**4. §**

Telki illetékességi területén való tartózkodás után fizetendő adót, az Art. által meghatározott módon és határidőben Telki Önkormányzatának idegenforgalmi adó számlájára (11742348-15441881-03090000) kell teljesíteni.

**5. §**

Hatályát veszti a Telki község Képviselő-testülete 20/2012. (11.29.) Ör. számú rendelete az idegenforgalmi adóról szóló 20/2012 (XI.29.) önkormányzati rendelet.

**6. §**

Ez a rendelet 2023. január 1-jén lép hatályba.